***Vesica piscis.***
A ***vesica piscis*** (vexiga de peixe) é un símbolo que consiste en dous círculos do mesmo radio que se cortan, de xeito que o centro de cada círculo está na circunferencia do outro. A forma creada denomínase mandorla (que significa "améndoa" en italiano). Era un símbolo coñecido nas antigas civilizacións de Mesopotamia, África e Asia.

Descrición matemática
---------------------

Esta figura aparece na primeira proposición dos *Elementos* de Euclides, onde establece o primeiro paso na construción dun triángulo equilátero usando un compás e unha regra. O triángulo ten como vértices os dous centros de disco e unha das esquinas afiadas da figura.

Demostración de Euclides

A relación matemática da súa anchura (medida polos puntos extremos do "corpo", excluíndo a "cola") coa súa altura é a raíz cadrada de 3, ou 1,7320508076... (porque de trazar a liña recta que une os centros dos dous círculos, con dous puntos onde os círculos se cortan, obtemos dous triángulos equiláteros unidos por un lado).

Usos
----

A figura da *vesica piscis* con dous círculos emprégase nos diagramas de Venn, e se son tres, dá lugar ao símbolo da triquetra e ao triángulo de Reuleaux. Na arte cristiá, aparece nalgunha auréolas orientadas de xeito vertical coa denominación de mandorla, e tamén se emprega nos selos dalgunhas organizacións eclesiásticas.

A *vesica piscis* ten uso como símbolo dentro da masonaría, sobre todo nas formas dos colares que levan os oficiantes dos seus rituais, e igualmente nos selos das loxas masónicas. Tamén se emprega como sistema de proporcionalidade na arquitectura gótica. Aparece ilustrado por Cesare Cesariano, o primeiro tradutor ao italiano da obra "*De arquitectura*" de Vitruvio (1521), na que é denominada como "*a regra dos arquitectos alemáns*".

### Significado místico e relixioso

En diversos períodos da historia foi obxecto de especulación mística. Probablemente, os primeiros foron os pitagóricos, que a consideraban unha figura sagrada.

O cociente 265/153 é unha aproximación á raíz cadrada de 3, e ten a propiedade de que non se obtén ningunha mellor aproximación con números menores. O número 153 aparece no Evanxeo de Xoán (21:11) como o número de peixes que Cristo fixo que capturasen no milagro da "*captura de peixe*", que algúns consideran como unha referencia cifrada das crenzas dos pitagóricos.

Galería
-------

* Miniatura do Zodíaco dos irmáns LimburgMiniatura do Zodíaco dos irmáns Limburg
* Escudo de GuamEscudo de Guam
* Selo  do abade de Lllwinning (Escocia)Selo do abade de Lllwinning (Escocia)
* Selo de William Fraser, bispo de St Andrews.Selo de William Fraser, bispo de St Andrews.
* TriquetraTriquetra

Notas
-----

1. ↑  de la Plaza Escudero, Lorenzo (2015). *Diccionario visual de términos de arte*. Col. Grandes Temas. Madrid: Cátedra. p. 276. ISBN 978-84-376-3441-8.
2. ↑  Heath, Sir Thomas L. (1956). *The Thirteen Books of Euclid's Elements*. Dover Publications Inc. p. 241. ISBN 0486600904.
3. ↑  Ward, J.S.M. (1924). *An Interpretation of Our Masonic Symbols*. pp. 34–35.
4. ↑  Mackay, Albert G. (1921). *Encyclopaedia of Freemasonry* **2**. p. 827.
5. ↑  Eyer, Shawn. "A vesica piscis e a masonaría". Arquivado dende o orixinal o 17-03-2015. Consultado o 28-11-2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Vesica piscis Modificar a ligazón no Wikidata*** |

**Ligazóns externas**

* Weisstein, Eric W. ""Vesica Piscis".". *De MathWorld Recursos Web --A Wolfram*. Consultado o 28-11-2016.
* Baseado no artigo da Wikipedia inglesa.

|  |  |
| --- | --- |
| Control de autoridades | 
* Wd: Q3111368
* MAG: 193727489

 |